CELEX: 62009CA0437
Language: el
Date: 2011-03-03 00:00:00
Title: Υπόθεση C-437/09: Απόφαση του Δικαστηρίου (πρώτο τμήμα) της 3ης Μαρτίου 2011 [αίτηση του Tribunal de grande instance de Périgueux (Γαλλία) για την έκδοση προδικαστικής αποφάσεως] — AG2R Prévoyance κατά Beaudout Père et Fils SARL (Ανταγωνισμός — Άρθρα 101 ΣΛΕΕ, 102 ΣΛΕΕ και 106 ΣΛΕΕ — Σύστημα επικουρικής επιστροφής των δαπανών υγειονομικής περιθάλψεως — Συλλογική σύμβαση — Υποχρεωτική υπαγωγή σε ορισμένο ασφαλιστικό φορέα — Ρητός αποκλεισμός κάθε δυνατότητας απαλλαγής από την υπαγωγή — Έννοια της «επιχειρήσεως» )

30.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 130/5
            
         Απόφαση του Δικαστηρίου (πρώτο τμήμα) της 3ης Μαρτίου 2011 [αίτηση του Tribunal de grande instance de Périgueux (Γαλλία) για την έκδοση προδικαστικής αποφάσεως] — AG2R Prévoyance κατά Beaudout Père et Fils SARL
   (Υπόθεση C-437/09) (1)
   
   (Ανταγωνισμός - Άρθρα 101 ΣΛΕΕ, 102 ΣΛΕΕ και 106 ΣΛΕΕ - Σύστημα επικουρικής επιστροφής των δαπανών υγειονομικής περιθάλψεως - Συλλογική σύμβαση - Υποχρεωτική υπαγωγή σε ορισμένο ασφαλιστικό φορέα - Ρητός αποκλεισμός κάθε δυνατότητας απαλλαγής από την υπαγωγή - Έννοια της «επιχειρήσεως»)
   2011/C 130/08
   Γλώσσα διαδικασίας: η γαλλική
   
      Αιτούν δικαστήριο
   
   Τribunal de grande instance de Périgueux
   
      Διάδικοι στην υπόθεση της κύριας δίκης
   
   AG2R Prévoyance
   
      κατά
   
   Beaudout Père et Fils SARL
   
      Αντικείμενο
   
   Αίτηση εκδόσεως προδικαστικής αποφάσεως — Tribunal de grande instance de Périgueux — Ανταγωνισμός — Εθνική ρύθμιση που καθιστά υποχρεωτική την ασφάλιση όλων των επιχειρήσεων ορισμένου επαγγελματικού τομέα σε ένα μόνο οριζόμενο ασφαλιστικό φορέα — Επιχείρηση κατά την έννοια του άρθρου 81 ΕΚ — Φορέας που ζητεί την καταβολή εισφορών από επιχείρηση που έχει ήδη συνάψει σύμβαση ασφαλίσεως με καλύτερες εγγυήσεις — Ρητός αποκλεισμός κάθε δυνατότητας απαλλαγής από την ασφάλιση — Συμβιβαστό προς τα άρθρα 81 και 82 ΕΚ του συστήματος ασφαλίσεως — Ενδεχόμενος κίνδυνος κατάχρησης δεσπόζουσας θέσης
   
      Διατακτικό
   
   
               1)
            
            
               Το άρθρο 101 ΣΛΕΕ σε συνδυασμό με το άρθρο 4, παράγραφος 3, ΣΕΕ έχει την έννοια ότι δεν απαγορεύει απόφαση των δημοσίων αρχών με την οποία καθίσταται δεσμευτική, κατόπιν αιτήσεως των οργανώσεων που εκπροσωπούν τους εργοδότες και τους εργαζόμενους συγκεκριμένου τομέα, συμφωνία καταρτισθείσα κατόπιν συλλογικών διαπραγματεύσεων η οποία προβλέπει την υποχρεωτική υπαγωγή σε επικουρικό σύστημα υγειονομικής περιθάλψεως χωρίς δυνατότητα απαλλαγής από την υποχρέωση αυτή, για το σύνολο των επιχειρήσεων του εν λόγω τομέα.
            
         
               2)
            
            
               Εάν η δραστηριότητα που συνίσταται στη διαχείριση ενός συστήματος επικουρικής επιστροφής των δαπανών υγειονομικής περιθάλψεως, όπως αυτό της κύριας δίκης, πρέπει να χαρακτηριστεί ως οικονομική, γεγονός που απόκειται στο αιτούν δικαστήριο να εξακριβώσει, τα άρθρα 102 ΣΛΕΕ και 106 ΣΛΕΕ έχουν την έννοια ότι δεν απαγορεύουν, υπό περιστάσεις όπως αυτές της υποθέσεως της κύριας δίκης, στις δημόσιες αρχές να χορηγήσουν σε ασφαλιστικό φορέα το αποκλειστικό δικαίωμα διαχείρισης του συστήματος αυτού, χωρίς καμία δυνατότητα απαλλαγής από την υποχρέωση υπαγωγής στο εν λόγω σύστημα των επιχειρήσεων του οικείου τομέα δραστηριοτήτων.
            
         
      (1)  ΕΕ C 24 της 30.1.2010.